Document ID: 31999D0816

Komisijas Lēmums 1999/816/EK
(1999. gada 24. novembris),
ar ko atbilstīgi 16. panta 1. punktam un 42. panta 3. punktam pielāgo II, III, IV un V pielikumu Padomes Regulai (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās
(paziņots ar dokumenta numuru Nr. C(1999) 3880)
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 259/93 (1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [1], kurā jaunākie grozījumi izdarīti ar Komisijas Regulu (EK) Nr. 2408/98 [2], jo īpaši tās 16. panta 1. punktu un 42. panta 3. punktu,
ņemot vērā Padomes Direktīvu 75/442/EEK (1975. gada 15. jūlijs) par atkritumiem [3], kurā jaunākie grozījumi izdarīti ar Komisijas Lēmumu 96/350/EK [4], jo īpaši tās 18. pantu,
(1) tā kā saskaņā ar Regulas (EEK) Nr. 259/93 42. panta 3. punktu II, III un IV pielikums jāpielāgo, lai atspoguļotu vienīgi tās izmaiņas, par kurām jau ir panākta vienošanās, izmantojot ESAO pārskatīšanas mehānismu;
(2) tā kā ESAO Padome [5], izmantojot pārskatīšanas mehānismu, ir nolēmusi grozīt atkritumu zaļo, dzelteno un sarkano sarakstu;
(3) tā kā jāgroza Regulas II, III un IV pielikums, lai atspoguļotu šos grozījumus;
(4) tā kā regulas V pielikuma 3. daļā ir ietverti III un IV pielikumā uzskaitītie atkritumi;
(5) tā kā saskaņā ar 16. panta 1. punktu Regulā (EEK) Nr. 259/93, kurā grozījumi izdarīti ar Padomes Regulu (EK) Nr. 120/97 [6], V pielikumu pārskata un turpmāk atbilstīgi groza;
(6) tā kā jāgroza arī V pielikuma 3. daļa, lai atspoguļotu izmaiņas, par ko pieņemts lēmums, izmantojot ESAO pārskatīšanas mehānismu, lai grozītu atkritumu dzelteno un sarkano sarakstu;
(7) tā kā, lai pielāgotu regulas II, III, IV un V pielikumu, Komisijai palīdz komiteja, kas izveidota, ievērojot 18. pantu grozītajā Padomes Direktīvā 75/442/EEK (1975. gada 15. jūlijs) par atkritumiem;
(8) tā kā šajā lēmumā paredzētie pasākumi ir saskaņā ar minētās komitejas sniegto atzinumu,
IR PIEŅĒMUSI ŠO LĒMUMU.
1. pants
Regulas (EEK) Nr. 259/93 I, III, IV un V pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1999. gada 24. novembrī

Labels: 10
8
20